
СПРАВКА
за постъпилите предложения при обществените консултации по проекта на Постановление на Министерския съвет за приемане на Устройствен правилник на Министерството на енергетиката, проведено в периода 09.04.2024 – 08.05.2025 г. съгласно чл. 26, ал. 3 от Закона за нормативните актове

	№
	Подател
	Бележки/ Предложения
	Приема се/
Не се приема
	Мотиви

	1.
	Бележки, постъпили на 09.04.2025 г. на Портала за обществени консултации от ibb 
	Институт за Стратегически Проекти
Работим по проекта Монетарен Механизъм "Зелен Трилионен Фонд" - green-trillion.alle.bg - мощен генератор за неограничено, извънбюджетно, извънбанково и извъневрофондово алтернативно финансиране на мащабни проекти в енергетиката, промишлеността, инфраструктурата, строителството, транспорта, селското стопанство, услугите, както и на проекти в социалната, културна и общинска сфера. 
Проектът е базиран на очакваните гигантски приходи от експорт на чисти продукти като зелени биогорива, храни, фуражи, торове, влакна и фиброкомпозити, биополимери, медикаменти и много други, произведени от свръхбързорастяща - в рамките на часове Инженерна Биомаса - SGB - biomass.alle.bg, отглеждана върху многоетажни рафтове, в напълно автоматизирани, хиперинтензивни Вертикални Аквапонни В-Ферми - aerofarms.com .
Стартираме проекта "SGB" през 2026-27 г., съвместно с партньори-инвеститори от САЩ и Италия, със старта на строителството върху 2 дка парцел в ИЗ-Божурище, на първата в света 50м висока модулно-сглобяема В-Ферма за добив на над 5,000 тона SGB на ден, консумираща единствено и само въздух (СО2) и рециклирана вода, на почти нулева себестойност.
Под 0,01% от добитата биомаса ще се ползва за добив на ел. и топлоенергия да собствените нужди на В-Фермата - останалото количество е за продан.
След успешния старт и изпитания на тази първа по рода си малка пилотна инсталация, ще продължим със строителството на още поне 50 подобни - но много по-големи, из цялата страна, изграждайки една съвършено нова Зелена Икономика - Промишленост, чиста Енергетика, Футуристичен Сграден Фонд - sofia-futura.alle.bg , ултрамодерно Дигитално Фермерство в стерилно-чиста среда, съвършена Инфраструктура и комунални услуги, генериращи милиони нови високоплатени работни места и многомилиардни приходи - в пъти повече от целия ни сегашен БВП.
Технологията е в основата и на стратегията ни "Национална Доктрина на България" - doctrine.alle.bg.
strategy.alle.bg
grainis@abv.bg
	Не се приема

	В текста не се съдържат бележки и предложения по проекта на нормативен акт. Предоставената информация е неотносима към проекта на Постановление на Министерския съвет (ПМС) и проекта на правилник, който се предвижда да бъде приет с него.

	2.
	Бележки, постъпили на 14.04.2025 г. по електронна поща от Д. С.
Рег. № Е-94-00-605/ 14.04.2025 г.
	Подкрепям стремежа за яснота в структурата на ведомството, но считам, че има нужда от обособяване на международното сътрудничество в отделна дирекция, отделена от протокола и връзките с обществеността (ВОП). Това разделение е препоръчително поради различията във функциите и спецификата на дейностите на тези области. В тази връзка представям следните съображения:
•	Специализация и фокус: Международното сътрудничество изисква задълбочени познания за международните отношения, европейските политики и програми. Отделянето му в самостоятелна дирекция позволява на екипа да се фокусира изцяло върху проследяването на европейското законодателство в областта на енергетиката и представянето на български позиции по него и във връзка с участието на министъра и членовете на политическия кабинет на заседания на Съвета на ЕС, както и изграждането и поддържането на международни партньорства, без да се разсейва с протоколни или комуникационни задачи, несвойствени за него.
•	Ефективност и координация: Разделянето на функциите подобрява координацията и ефективността на работа. Дирекцията за международно сътрудничество има нужда от повече кадри и обособяване на отдел, който да се занимава само с европейски въпроси предвид големия брой законодателни досиета в енергийния сектор, както и зачестилите наказателни процедури във връзка с неприети мерки за транспониране на европейски директиви в сектора.
•	Различия в компетенциите: Протоколът и връзките с обществеността се фокусират върху вътрешната и външната комуникация, организирането на събития и поддържането на имиджа на институцията. От друга страна, международното сътрудничество се занимава с разработване и прилагане на международни споразумения, участие в международни организации и координация на ниво ЕС. Тези различия обосновават необходимостта от отделни структури.
•	Във всички други министерства, с малки изключения, има обособена структура с функции в сферата на международното сътрудничество и/или координацията по въпросите на ЕС, като например:
‒	МВнР: Генерална дирекция „Европейски въпроси“, Генерална дирекция „Двустранни отношения“, дирекция „Двустранно европейско сътрудничество“;
‒	МИИ: дирекция „Европейски въпроси и законодателство на ЕС за стоки и услуги“, дирекция „Външноикономическа политика и международно сътрудничество“;
‒	МОСВ: дирекция „Координация по въпросите на Европейския съюз и международно сътрудничество“;
‒	МФ: дирекция „Европейски въпроси и политики“;
‒	МЗХ: дирекция „Европейска координация и международни отношения“;
‒	МВР: дирекция „Европейски съюз и международно сътрудничество“;
‒	МЕУ: дирекция „Информационни технологии, информационно общество, европейска координация и международно сътрудничество“;
‒	МЗ: дирекция „Европейска координация и международно сътрудничество“;
‒	МК: дирекция „Международно сътрудничество, европейски програми и регионални дейности“;
‒	ММС: дирекция „Европейски програми, проекти и международно сътрудничество“;
‒	МОН: дирекция „Международно сътрудничество“;
‒	МП: дирекция „Международно правно сътрудничество и европейски въпроси“;
‒	МТС: дирекция „Европейска координация и международно сътрудничество“;
‒	МТСП: дирекция „Европейски въпроси и международно сътрудничество“;
Изключение не прави и АМС със своята дирекция „Координация по въпросите на Европейския съюз“.
Обособяването на международното и европейското сътрудничество в отделна дирекция, отделена от протокола и връзките с обществеността, е практика, която се прилага успешно в различни български министерства. Това структурно разделение позволява по-голяма специализация, ефективност и яснота в изпълнението на специфичните функции. Препоръчително е МЕ да обмисли подобно разделение, за да оптимизира управлението на международните си отношения и дейността си в сферата на ЕС.
	Не се приема
	В съществуващата понастоящем структура на Министерството на енергетиката (МЕ) дейностите, свързани с международното сътрудничество, не се осъществяват от самостоятелна дирекция и това не е пречка за изпълнението им.
Съгласно чл. 4, ал. 3 от Закона за администрацията (ЗАдм.) към дирекциите, в които е организирана администрацията, могат да се създават отдели. Понастоящем изброените дейности се изпълняват от служителите в отдел „Международно сътрудничество в областта на енергетиката“. Подобен подход може да бъде приложен и при приемане на структурата съгласно проекта на правилник.
През последните години при изпълнение на дейностите, свързани с международното сътрудничество, се установи необходимост от координация между отделите, отговарящи за международното сътрудничество и протоколните дейности (структурирани понастоящем като отдели в две различни дирекции), както и по-тясна връзка между функциите на тези два отдела в сравнение с връзката между функциите на двата отдела в съществуващата дирекция „Енергийни проекти и международно сътрудничество“.
Във връзка с работата по законодателни досиета в енергийния сектор и  наказателни процедури е необходимо да се посочи, че свързаните с това дейности по същество се извършват от дирекциите от специализираната администрация, в чиито функции е включен разглежданият въпрос, която практика може да продължи и след приемането на предлаганата нова структура.
В част от изброените министерства дейностите, свързани с международното сътрудничество, също не са обособени в самостоятелна дирекция. 
[bookmark: p53262307]При структурирането на дирекциите в МЕ следва да се отчита общата численост на министерството и на специализираната администрация в него. При прилагане на изискванията на чл. 7, ал. 1 от Наредбата за прилагане на Класификатора на длъжностите в администрацията, приета с Постановление № 129 на Министерския съвет от 2012 г. (обн., ДВ, бр. от 2012 г.), в МЕ не е възможно обособяването на отделни дирекции, които да подпомагат министъра при изпълнение на всяка от функциите му.

	3.
	Бележки, постъпили в МЕ с писмо от С. Й. 
Рег. № Е-94-00-651/ 29.04.2025 г.
	По чл. 5, ал. 1 от проекта на правилник
По т.12 текстът „осъществява нормативно установените му правомощия като орган на управление на Държавно предприятие „Радиоактивни отпадъци”, следва да отпадне, т.к. текстът урежда правата и задълженията на министъра в качеството му на орган, упражняващ правата на държавата в дружествата от икономическия сектор „Енергетика“ по смисъла на ЗПП, а ДП“РАО“ е само едно от тези дружества.
	Не се приема
	Тази функция е обособена от функцията в следващото изречение на т. 12, тъй като за разлика от дружествата, чийто принципал е министърът на енергетиката, по отношение на Държавното предприятие „Радиоактивни отпадъци” съществува и специална законова уредба в ЗБИЯЕ.

	
	
	По чл. 5, ал. 1 от проекта на правилник
По т. 27 текстът „организира и ръководи дейността на създадените със Закона за безопасно използване на ядрената енергия (ЗБИЯЕ) към него фонд "Извеждане от експлоатация на ядрени съоръжения" (фонд ИЕЯС) и на фонд "Радиоактивни отпадъци" (фонд РАО), председателства управителните съвети на двата фонда и осъществява контрол върху набирането и разходването на средствата от тях“ текста противоречи на на чл. 51, ал.1, чл. 54,ал.1, чл.95, ал.1 и чл. 97, ал.1 от ЗБИЯЕ, вкл. и на международно признатия принцип за организация на управлението на дейностите по УРАО и ОЯГ на „класическия триъгълник“, изискващ разделяне на генерацията на РАО и ОЯГ от експлоатиращата организация, регулаторния орган и финансирането на дейностите по УРАО и ОЯГ.
	Приема се по принцип
	Текстът на т. 27 е редактиран.


	
	
	По чл. 5, ал. 1 от проекта на правилник
В съответствие с чл. 83 от ЗБИЯЕ следва да се добави текст- т... „Министърът на енергетиката провежда държавната политика в областта на управлението на радиоактивните отпадъци.
	Приема се
	Текстът е включен в чл. 5, ал. 1, т. 13.

	
	
	По чл. 5, ал. 1 от проекта на правилник
В текста не са посочени правата и задълженията на министъра на енергетиката, произтичащи от участието на Република България в работата на МААЕ , на АЯЕ ОИСР и на МРСЯЕ. В тази връзка предлагам текста на нова т.... : „участва чрез представители в работните групи по хармонизиране на законодателството на страната, подготвя предложения и становища и участва в изработването на унифицирани правни актове и технически документи в международни организации в областта на ядрената енергетика.“
	Не се приема
	В чл. 5, ал. 1, т. 11 е посочено, че министърът на енергетиката представлява Република България пред международните органи и организации в областта на енергетиката, изпълнява и координира изпълнението на задълженията на Република България, произтичащи от членството й в международните органи и организации.


	
	
	По чл. 27 от проекта на правилник
по т. 2 „при необходимост предлага на министъра изграждане на нови мощности за производство на електрическа енергия по Закона за енергетиката и ядрена централа по Закона за безопасно използване на ядрената енергия (ЗБИЯЕ).“ Текстът „при необходимост“ следва да отпадне, по обясними причини.
	Не се приема 
	Предложението е неясно. Текстът е в съответствие със ЗЕ и ЗБИЯЕ.

	
	
	По чл. 27 от проекта на правилник
по т. 6. „анализира и предлага решения на проблеми, свързани с ядрената енергетика и управлението на радиоактивни отпадъци“; текстът следва да отпадне, т.к. е прекалено общ, като цяло мъртъв и противоречи на ЗА, ЗБИЯЕ и ЗПП.
	Не се приема
	Необходимо е съществуването на общ текст, въз основа на който да е ясно коя от дирекциите в специализираната администрация подпомага министъра на енергетиката във връзка с правомощията му в областта на ядрената енергетика и управлението на радиоактивни отпадъци.

	
	
	По чл. 27 от проекта на правилник
по т. 7.“координира разработването и представянето в Европейската комисия на проекти на работни програми за извеждане от експлоатация и на мониторингови доклади за напредъка на изпълнението на програма „Козлодуй“, участва в обсъждането им и в представянето на резултатите и на нови предложения пред Асамблеята на донорите на Международен фонд "Козлодуй"- текстът следва да се прецизира с оглед на отпадане на повторенията и актуалните функции на МЕ по отношение на контрола по изпълнението на програма „Козлодуй“.
	Не се приема 
	Текстът е коректен и не са налице повторения.

	
	
	По чл. 27 от проекта на правилник
по т. 8. „следи за изпълнението и координира мерките, произтичащи от членството на Република България в ЕВРАТОМ и от задълженията по международни договори в областта на ядрената енергия и управлението на радиоактивните отпадъци в рамките на компетентност на министъра на енергетиката“ текстът следва да се прецизира. Република България като страна членка на ЕС има съответните права и задължения по първично и вторично законодателство на ЕС в случая с Договора за създаване на Европейската общност за атомна енергия. Последният не обхваща напълно Конвенциите и стандартите на МААЕ и ООН и двустранните договори с трети държави в областта на ЯЕ, по който Република България е страна. Също така съществуват множество нюанси в Европейското и в Международното ядрено право, в частност УРАО и ОЯГ, защита на интелектуалната собственост, доставките на ядрени материали и др. В този смисъл не е целесъобразно и юридически правилно поставянето в един ред на Договора Евратом и системата на Международното ядрено право. Също така терминът ЯЕ включва и УРАО.

	Не се приема
	Текстът е коректен и не е необходима редакция. Устройственият правилник е нормативен акт, т. е. урежда по общ и абстрактен начин съответните правоотношения и не може да изброява международни договори и организации.

	
	
	По чл. 27 от проекта на правилник
по т.9 „координира изготвянето и предоставя на Европейската комисия по установения ред информацията, дължима по чл. 37 от Договора за ЕВРАТОМ“ текстът следва да се прецизира:
· в т.8 се посочва „следи за изпълнението и координира мерките, произтичащи от членството на Република България в ЕВРАТОМ“
· императивно е посочен чл. 37, тогава разпоредбата на чл.55 „Държавите-членки съобщават или правят необходимото за съобщаването в Агенцията на цялата информация, необходима за упражняване на правото й на избор и изключителното й право да сключва договори за доставка“ или други разпоредби от Договора, които касаят предоставянето на информация на ЕК, как ще се изпълняват и от кого?
· думата „дължима“ следва да се замени с „посочена“ или в „съответствие“, виж в ТРБЕ.
	Не се приема
	Съгласно чл. 37 от Договора за създаване на европейската общност за атомна енергия (Договора за Евратом) всяка държава-членка е длъжна да предоставя на Комисията такива общи данни, които се отнасят до всеки план за отстраняване на радиоактивни отпадъци под каквато и да е форма, които ще позволят да се определи дали осъществяването на такъв план може да предизвика радиоактивно замърсяване на водата, почвата и въздушното пространство на друга държава-членка. Това обхваща всяко планувано или аварийно освобождаване на радиоактивни вещества в газообразна, течно или твърдо състояние в околната среда, от изпълнението на дейности, включени в Препоръка 2010/635/Евратом. Съгласно чл. 1, т. 1, 6, 9 и 10 от Препоръката, експлоатацията, съхраняването на облъчено ядрено гориво в специално предназначени съоръжения, извеждането от експлоатация на ядрени реактори и разполагане на радиоактивни отпадъци на или под повърхността на земята без намерение за повторно извличане са от дейностите, включени в обхвата на нотификацията по чл. 37 от Договора за Евратом. Съгласно Решение № 847 на Министерския съвет от 2008 г. и приложението към него, МЕ е длъжна да подготви и предостави информация посочена по-горе. 

	
	
	По чл. 27 от проекта на правилник
по т. 12. участва в технически срещи на Международната агенция за атомна енергия (МААЕ) и в работни органи на Агенцията за ядрена енергия към Организацията за икономическо сътрудничество и развитие по развитие на ядрена инфраструктура и управление на отработило ядрено гориво и радиоактивни отпадъци. Текстът „и управление на отработило ядрено гориво и радиоактивни отпадъци“ следва да отпадне, т.к. термина „ядрена инфраструктура“ включва УРАО и ОЯГ според терминологията на МААЕ. (№ NG-G-3.1. (Rev. 1). Вехи развития национальной нфраструктурм ядерной энергетики. МАГАТЭ. Вена.2020- https://www-pub.iaea.org/MTCD/Publications/PDF/P1704_R_web.pdf)
	Не се приема
	Текстът е коректен и не е необходима редакция.

	
	
	По чл. 27 от проекта на правилник
по т. 13. „изготвя методология за определяне на разходите по финансиране на извеждането от експлоатация, съответно за определяне на дължимите вноски към фонд ИЕЯС“, текстът следва да отпадне, т.к. противоречи на чл.7, ал.2 и ал.3 от Наредба за реда за установяване, събиране, разходване и контрол на средствата и за размера на дължимите вноски във фонд "извеждане от експлоатация на ядрени съоръжения" (2004г.):„Титулярите на лицензии за експлоатация на ядрено съоръжение предлагат на министъра на енергетиката проект на методология по ал. 1.“.
	Приема се
	Текстът е заличен.

	
	
	По чл. 27 от проекта на правилник
по т. 14 „осигурява председателството и ръководи дейността на междуведомствените работни групи към фонд РАО и фонд ИЕЯС и изпълнява функциите на секретариат на управителните съвети към фондовете“, текстът следва да придобие вид : „осигурява дейността на междуведомствените работни групи към фонд РАО и фонд ИЕЯС“. Дейността на МРГ към УС на фондовете РАО и ИЯСЕ се ръководи от УС на фондовете по ред, определен в ЗБИЯЕ, Наредбите за фондовете и Правилниците за дейността на УС на фондовете, секретариат на управителните съвети към фондовете не съществува юридически.
	Приема се по принцип
	Текстът е заличен. Дейността на МЕРГ към двата фонда е предвидена като възможност в подзаконовата нормативна уредба, като структурирането им може да става с вътрешноведомствен акт.

	
	
	По чл. 27 от проекта на правилник
по т. 16. „ извършва контрол върху правилното изчисляване и заплащане на вноските към фонд РАО и фонд ИЕЯС“. Текстът следва да придобие вида: „съвместно с компетентните дирекции на министерството „извършва контрол върху правилното изчисляване и заплащане на вноските към фонд РАО и фонд ИЕЯС“, т.к. дирекцията няма компетенции по финансов контрол, а само в частта на технико - технологичния контрол.
	Приема се
	Текстът е включен в чл. 27, т. 14.

	
	
	Обръщам Вашето внимание! на факта, че от 18 текста от Проекта на УП на МЕ отнасящи се пряко към дейността по държавното управление на ядрената енергетика, 12 текста (2/3) се нуждаят от поправки и изменения, от които 4 текста противоречат на националното законодателство, 1 текст е мъртъв, 2 текста имат неправилно използване на терминология (40% от общия брой текстове) и 5 са смислово и функционално редакционни.
	Не се приема
	Изложеното представлява коментар.

	
	
	[bookmark: bookmark13]Предложение за изменение и допълнение на УП на МЕ
Предлагам, да разгледате възможността за образуване на Дирекция „Ядрена енергетика и безопасност” в структурата на Министерството чрез преструктуриране на Дирекция „Сигурност на енергоснабдяването и управление при кризисни ситуации", с отделяне на отдел „Сигурност в атомната енергетика” от нея и включването му в състава на новосформираната дирекция, с допълване на необходимия щат с промяна на числеността на МЕ и допълнително бюджетно финансиране съгласно ЗА и Наредба за прилагане на класификатора на длъжностите в администрацията. Предложението е законосъобразно и целесъобразно и се основава на следващите мотиви:
1. причини които налагат приемането на ИД в УП и преструктурирането:
1.1. Исторически: Република България е страна с развита ядрена програма и член - учредител на Международната агенция за атомна енергия към ООН. По класификацията на МААЕ, РБ е държава тип D- Държави с атомни електроцентрали. България е 34-та страна-член на Агенцията за ядрена енергия (АЯЕ) към ОИСР от 2021г. Също така държавата е член Европейският Ядрен алианс от неговото образуване през 2023г. Считано от 1993 г. до 2005г. в структурата на КЕ, МЕ, ДАЕЕР, МЕЕР е функционирала дирекция „Ядрена енергетика и безопасност”, която успешно е разработвала и координирала изпълнението на ядрената програма на страната. През 2005г. дирекцията беше преобразувана в отдел в рамките на Министерство на икономиката и енергетиката, което е парадоксално, т.к. тогава бяха приети решенията и се изпълняваха за стартиране на Проекта АЕЦ Белене и изграждането на инфраструктурата за управление на РАО и ОЯГ, съответно нотифицирани от ЕК.
1.2. Политически: Издигането на статута на отдел „САЕ” в дирекция „Ядрена енергетика и безопасност” подчертава волята на Правителството за институционална подкрепа на развитието на ядрената енергетика в България в перспектива, съгласно проекта на Енергийната стратегия и на проекта Стратегията за управление на РАО и ОЯГ. Същевременно по категоричен начин се заявява от страна на МС изпълнението на проектите за изграждане на нова ядрена мощност и окончателното решение на въпроса за погребването на ОЯГ/ВАО в съответствие с „Програма за управление на Република България за периода 2025 - 2029 г.“, част „Енергетика“, Приоритет: Развитие на българската енергетика чрез нови ядрени мощности и подкрепа на въглищните централи.
1.3. Организационни: Автоматичното сливане на дейностите по държавното планиране, координиране и отчитане при ядрената енергетика и при конвенционалната енергетика към момента не доведе до постигане на синергийния ефект и до намаляване на административните разходи. Окрупняването доведе до появата на допълнителни административни нива. Същите доведоха до забавяне в изпълнение на проектите и плановете свързани с ядрената енергетика. Немаловажен елемент е, че в държавите, развиващи ядрената енергетика, държавното управление на сектора е концентрирано в отделни структурни единици, най-малко с ранг Дирекция, а в редица държави тези държавни ангажименти са концентрирани в отделни министерства или държавни агенции. По този начин са структурирани Дирекция „Ядрена енергетика“ към	ГД „Енергетика“. Основният аргумент за подобно структуриране е спецификата и отделно обособеното международно, европейско и национално ядрено законодателство, вкл. редица международни конвенции, Договора за създаване на Европейската общност по ядрена енергетика, редица европейски директиви, регламенти, препоръки и решения. В националното законодателство специфичните задължения също са добре развити в над 20 Наредби, 2 Закона и т.н. Тук е мястото да се подчертае, че по Устройствения правилник на МЕ и вътрешни заповеди на отдела е възложена и координацията по ядрената част на МФК и двата национални фонда РАО и ИЕЯС. В редица страни управлението на националните фондове е поверено на отделни агенции или други независими обособени структурни организации.
1.4. Изпълнение на задължения на държавата. Европейската Комисия през 2022г. признава ядрената енергия за чиста и екологична, при спазване на редица изисквания за УОЯГ и РАО, като я включва в Зелената таксономия на ЕС. Таксономията представлява подробен Регламент, уреждащ финансирането на устойчиви проекти, и също така определя изисквания за класифициране на проектите като „зелени“. В Делегиран Регламент (ЕС) 2022/1214 се посочва, че ядрена енергетика в държава членка ще се развива при изпълнение на следните условия:
· Държавата членка изцяло е транспонирала Директива 2009/71/Евроатом на Съвета и Директива 2011/70/Евратом;
· Държавата членка разполага, считано от датата на одобрение на проекта на ЯС, с фонд за УРАО и фонд за ИЯСЕ, които могат да бъдат комбинирани;
· Държавата членка е доказала, че ще разполага с ресурси в края на прогнозния експлоатационен срок на ядрената електроцентрала, съответстващи на очакваните разходи за управление и ИЕЯС на РАО в съответствие с Препоръка 2006/851/Евратом на Комисията;
· Държавата членка разполага с действащи съоръжения за окончателно погребване на всички много ниско-, ниско и среднорадиоактивни отпадъци, нотифицирани на Комисията съгласно член 41 от Договора за Евратом или член 1, параграф 4 от Регламент (Евратом) № 2587/1999 на Съвета и включени в националната програма, актуализирана съгласно Директива 2011/70/Евратом;
· Държавата членка разполага с документиран план с подробни стъпки за въвеждане в експлоатация до 2050 г. на съоръжение за погребване на високорадиоактивни отпадъци.
Към април 2025 г. държавата не изпълнява посочените изисквания за развитие на ядрената енергетика.
2. целите, които се поставят:
Новите икономически условия в Република България изискват формулирането и намирането на верни решения на стратегически въпроси, касаещи развитието на сектора ядрена енергетика. В средносрочен план до 5 години следва, да се реализират следните неотложни структуроопределящи дейности:
· Приемане на решение на Министерския съвет за изграждане на нови ядрени мощности за блок 7-и и 8-и
· Приемане на решение на Министерския съвет за утвърждаване на окончателно инвестиционно решение на „АЕЦ Козлодуй - Нови мощности“ ЕАД за изграждане на нови ядрени мощности за блок 7-и и 8-и
· Внасяне в Народното събрание на доклад от Министерския съвет за сключване на договор за изграждане на нови ядрени мощности.
· Приемане от МС на „Актуализирана Стратегия за управление на отработено ядрено гориво и радиоактивни отпадъци в България“ - Национална програма в съответствие с Директива 2011/70/ЕВРАТОМ.
· Въвеждане в експлоатация и лицензиране на първи етап от НХРАО до края на 2027 г.;
· Взимане на Решение за изграждане на ДГХ от МС, избор на площадка проектиране и изграждане в дългосрочен план на ДГХ до 2050г.
· Извеждане от експлоатация на блокове 1 до 4 на АЕЦ Козлодуй и превръщане на площадката в икономическа зона до 2032г.;
· Усилия за укрепване, задържане и развитие на кадрите в сектор ядрена енергетика, вкл. подготовка на ПМС за укрепване на кадрите, заети в сектора на ядрената енергетика.
Обръщам Вашето внимание на факта, че в ЕС не съществува държава с такава интензивна ядрена програма и с такива едновременни задачи за решаване в толкова кратък времеви период. Към момента в отдел «СЯЕ» са заети 4 ри служителя.
3. финансовите и други средства, необходими за прилагането на новата уредба.
Финансовите средства необходими за увеличаване на щата на МЕ са в размер на 9 допълнителни щатни бройки в съответствие с Наредба за заплатите на служителите в държавната администрация, вкл. за офис техника и консумативи за изграждане на административен капацитет и техническа обезпеченост. Предлаганите промени не се очаква да окажат значителен ефект върху бюджета на МЕ. Следва да се отбележи, че средствата вероятно е възможно да бъдат осигурени чрез вътрешно компенсирани промени по бюджета на МЕ за 2025г.
4. очакваните резултати от прилагането, включително финансовите
Предложените коригиращи и компенсиращи мерки осигуряват укрепване на усилията на администрацията и на сектор ядрена енергетика за подобряване на координацията между БЕХ ЕАД, МИЕТ, АЯР, АЕЦ Козлодуй и ДП «РАО». Чрез преструктурирането и създаването на дирекция «ЯЕ и Б» ще се конкретизират, концентрират и съсредоточат ресурсите върху ключовите задачи, описани по- горе, ще се обособят отделните дейности, които ще се развиват. Ефективно ще се решават задачите, свързани с развитието на ядрената енергетика, при оптимизиране на разходите и оптимизиране на числеността на персонала, адекватно формулиране на целите, открити комуникации и действаща обратна връзка.
5. анализ за съответствие с правото на Европейския съюз.
С проекта на акт не се въвеждат норми на правото на Европейския съюз, поради което не се налага да бъде изготвена анализ на съответствието с европейското право. Създаването на дирекция „ЯЕС“ в рамките на МЕ напълно съответства на организационните структури на министерствата и/или агенциите, отговарящи за състоянието и развитието на сектор „Ядрена енергетика“ в държавите членки на ЕС. Създаването на дирекция „ЯЕС“ ще подобри ефективността на комуникацията с административните структури на ЕК.
На основание изложеното и с оглед на подобряване на работата, на основание принципа на централизация на функциите по държавно управление, предлагам да се възстанови Дирекция „Ядрена енергетика и безопасност” с два отдела „Експлоатация на АЕЦ” и „Ядрено-горивен цикъл” с минимална численост на отделите от по 6 служителя (обща численост на дирекцията до 13 служителя).

[image: ]

[bookmark: bookmark15]Проект на управленски функции на Дирекция „Ядрена енергетика и безопасност” към УП на МЕ
1. участва в изготвянето и координира изпълнението на Енергийна стратегия на Република България, Националната стратегия за развитие на енергетиката в частта ядрена енергетика;
2. подпомага министъра при провеждане на държавната политика в областта на управление на радиоактивните отпадъци, управление на отработеното ядрено гориво и извеждане от експлоатация на ядрени съоръжения;
3. изготвя и координира изпълнението на стратегия за управление на отработеното ядрено гориво и на радиоактивните отпадъци;
4. изготвя прогнози и планове за електропроизводството от атомни електроцентрали (АЕЦ) и наблюдава тяхното изпълнение, в това число за енергийната ефективност и опазването на околната среда, и анализира необходимостта от изграждане на нови производствени ядрени мощности;
5. организира и координира дейностите при подготовка на предложение за изграждане на ядрени централи или нови ядрени мощности на съществуващи централи;
6. организира и координира дейностите при подготовка на предложение за изграждане на национално хранилище за съхраняване и/или погребване на радиоактивни отпадъци;
7. изготвя краткосрочни, средносрочни и дългосрочни програми в областта на ядрената безопасност и ядреногоривния цикъл;
8. изготвя краткосрочни, средносрочни и дългосрочни програми и разчети за необходимите средства за финансиране в областта на управлението на радиоактивните отпадъци;
9. изготвя, координира и осъществява мониторинг на стратегически планове в областта на извеждане от експлоатация на ядрени съоръжения;
10. изготвя експертни оценки и становища относно целесъобразността при усвояване на средствата по фондовете "Радиоактивни отпадъци" и "Извеждане от експлоатация на ядрени съоръжения" съвместно с другите административни звена на министерството;
11.	участва в разработването на списък на стратегическите обекти от национално значение в енергетиката;
12.	участва в разработването на нормативи за резервите от ядрено гориво, реда и начина за набирането, ръководството и контрола на състоянието му;
13.	следи за изпълнението и координира мерките, произтичащи от задължения по международни договори, и дейностите по изпълнението на програми за повишаване на безопасността, надеждността и разполагаемостта, изграждането и извеждането от експлоатацията на ядрени съоръжения;
14.	осъществява изпълнението на контролните функции на министъра във връзка с техническото състояние на АЕЦ "Козлодуй" и изпълнението на програми за модернизация и предлага адекватни коригиращи мерки за подобряване на техническата и експлоатационната безопасност, ресурсните характеристики и надеждността на ядрените съоръжения;
15.	осъществява мониторинг на изпълнението и координира мерките, произтичащи от задължения по международни договори и инициативи в областта на ядрената енергетика и управлението на радиоактивните отпадъци, включително дейности по проекти, финансирани от Международен фонд "Козлодуй";
16.	извършва анализ и изготвя информация за коригиращите и компенсиращите мерки, произтичащи от възникнали събития в АЕЦ, и за изпълнението на условията на издадените от председателя на Агенцията за ядрено регулиране и от други надзорни органи разрешения, лицензии и предписания за експлоатация на АЕЦ;
17.	участва в дейностите на работни групи, консултативни комитети и съвети към ЕК и Съвета на ЕС от компетентността на дирекцията, произтичащи от членството на Република България в ЕС, и в разработването на документи за изпълнение на директиви на ЕС в част "Ядрена Енергетика";
18.	участва в комисии и работни групи по изпълнение на проекти на ЕС и други международни проекти, включително финансирани по линия на двустранното сътрудничество в същата област, и следи за изпълнението им;
19.	събира, обработва и поддържа база данни за техническите и производствените показатели на АЕЦ и ДП»РАО»;
20.	участва в работни групи по обследване на причините за крупни аварии и груби технологични нарушения при експлоатацията на енергийни обекти;
21.	участва в разработването на прогнозите и на проектобюджета на министерството, както и в изпълнението на програмите от програмния бюджет на министерството.
	Не се приема
	Становището относно обособяването на функциите, свързани с ядрената енергетика, в отделна дирекция може да бъде подкрепено по принцип. 
Едновременно с това при структурирането на дирекциите в МЕ следва да се отчита общата численост на министерството и на специализираната администрация в него. При прилагане на изискванията на чл. 7, ал. 1 от Наредбата за прилагане на Класификатора на длъжностите в администрацията, приета с Постановление № 129 на Министерския съвет от 2012 г. (обн., ДВ, бр. от 2012 г.), в МЕ не е възможно обособяването на отделни дирекции, които да подпомагат министъра при изпълнение на всяка от функциите му.

	4.
	Бележки, постъпили на 02.05.2025 г. по електронна поща от В. Ц.
Рег. № Е-94-00-667/ 02.05.2025 г.
	Бих желала да изразя възражение относно предложението за създаване на нова дирекция "Връзки с обществеността, протокол и международно сътрудничество" като част от специализираната администрация в публикувания на 9.04.2025 г. на портала strategy.bg нов Устройствен правилник на Министерството на енергетиката. Систематичното място на връзките с обществеността и протокола е в общата администрация, като ръководителят на това звено или служител в него, е част от политическия кабинет. Така е в администрацията на всички министерства. 
Не е целесъобразно предложението осигуряването на информационната и комуникационна политика на МЕ и подпомагането на министъра при провеждането на държавната политика в областта на международното сътрудничество и въпросите на ЕС в областта на енергетиката да се изпълняват от една дирекция от специализираната администрация, чийто директор да е член на политическия кабинет. Координираното адресиране на мерките, свързани с установяването на свободен и конкурентен пазар на енергия в международен, регионален и национален план, не може да бъде аргумент за механичното добавяне на международното сътрудничество към връзките с обществеността и протокола, за тези мерки са отговорни и други дирекции от специализираната администрация.
В структурата на редица други министерства, осъществяващи активно двустранно, многостранно, регионално и европейско енергийно сътрудничество, транспониращи актове от acquis communautaire, има отделни дирекции, които изпълняват функции по европейски въпроси и международно сътрудничество. Като неизчерпателни примери биха могли да бъдат дадени: МТС, МОСВ, МОН, МП, МВР, МТСП, МЗ. Директорите на тези дирекции нямат нищо общо с политическите кабинети, политиките на ЕС не се променят със смяната на национални правителства.
	Не се приема
	В чл. 7, ал. 2 от ЗАдм. е уредена възможност, а не императивно правило, звена, осъществяващи протоколни функции и връзките с обществеността, да бъдат включени в общата администрация.
При структурирането на дирекциите в МЕ следва да се отчита общата численост на министерството и на специализираната администрация в него. При прилагане на изискванията на чл. 7, ал. 1 от Наредбата за прилагане на Класификатора на длъжностите в администрацията, приета с Постановление № 129 на Министерския съвет от 2012 г. (обн., ДВ, бр. от 2012 г.), в МЕ не е възможно обособяването на отделни дирекции, които да подпомагат министъра при изпълнение на всяка от функциите му.

	5.
	Бележки, постъпили на 02.05.2025 г. по електронна поща от В. Ц.
Рег. № Е-94-00-668/ 02.05.2025 г.
	Относно процедурата за изготвяне на проект на нов Устройствен правилник – не е спазена обичайната практика за създаване на работна група, която да обсъди предложенията на дирекциите и изготви доклад и проект на документ (за сведение: при изменението на УП през 2021 г., във връзка основно с програма ВЕЕЕЕС, аз бях председател на РГ).
	Не се приема
	В нормативната уредба не съществува императивно правило, което да изисква проектът на устройствен правилник и на всеки друг подзаконов нормативен акт да бъде изготвен от работна група. Последното е само възможност, уредена в чл. 45, ал. 3 от ЗАдм.

	
	
	Относно предложението за създаване на самостоятелна дирекция с функции, свързани с управлението и изпълнението на финансирани от различни източници програми и проекти в областта на енергетиката, самото наименование на дирекцията, а именно „Изпълнение на европейски проекти“ не е коректно, т.к. изключва неевропейските проекти (напр. със САЩ, с Япония, Република Корея и др., вкл. по програми за помощ). От формулировките на функциите излиза, че тази дирекция ще отговоря за изпълнението на всички инвестиции, включени в Националния план за възстановяване и устойчивост
	Приема се по принцип
	Наименованието на дирекцията е променено - чл. 22, т. 2.

	
	
	"Пришиването" на международното сътрудничество към връзките с обществеността и протокола в дирекция от специализираната администрация с директор член на политическия кабинет е нецелесъобразно поради следните особено съществени съображения, а именно:
1. Провеждане на държавната политика в областта на международното енергийно сътрудничество се различава коренно от протоколните дейности и публичността и обхваща:
- Подготовка и съгласуване на двустранни споразумения и договори;
- Участие в международни организации;
- Подготовка и провеждане на междуправителствени комисии;
- Изготвяне на информация по същество и опорни точки за участието на ръководството на МЕ в международни форуми;
- Изготвяне на аналитични материали и справки за двустранни и многостранни отношения в областта на енергетиката;
- Координиране участието на МЕ в процеса на присъединяване към ОИСР.
2. Координацията по въпросите на ЕС в областта на енергетиката е още по-далеч от протоколните дейности, като по-долу изброявам неизчерпателно основните дейности:
- Изготвяне и съгласуване на позицията за участието от българската страна в редовни, неформални и извънредни заседания на Съвета на ЕС във формат „Транспорт, телекомуникации, енергетика“, част "Енергетика", отчитане на резултатите пред Съвета по европейските въпроси (СЕВ) и МС;
- Участие в работата на институциите на ЕС по енергийни въпроси, изготвяне на указания;
- Организиране и ръководене на дейността на Работна група 14 "Енергетика" съгласно Постановление № 85 на МС от 2007 г. относно координацията по въпросите на Европейския съюз, участие в ежеседмичните заседания на СЕВ;
- Изготвяне на План за действие за изпълнение на мерките, произтичащи от членството на Република България в Европейския съюз и докладване хода на изпълнението пред СЕВ;
- Координиране докладването пред ЕК във връзка с ангажименти по транспониране на законодателството;
- Изготвяне на рамкови позиции по законодателни предложения;
- Изготвяне на становища по документи и хоризонтални въпроси в рамките на ЕС;
- Координиране и участие в подготовката на необходимата информация при процедури по нарушение на правото на ЕС и при получени запитвания от ЕК.
В администрацията на всички министерства, които отговарят за съответни формати на Съвети на ЕС, вкл. за подготвителните органи (Работни групи към Съвета и КОРЕПЕР) и ръководят работни групи по ПМС № 85, напр. Министерство на околната среда и водите, Министерство на транспорта и съобщенията, Министерство на труда и социалната политика, Министерство на здравеопазването, Министерство на образованието и науката, Министерство на правосъдието, Министерство на вътрешните работи, има обособени дирекции, осъществяващи европейска координация и международно сътрудничество.
Единствено в структурата на администрацията на Министерството на регионалното развитие и благоустройството съществува дирекция „Връзки с обществеността, протокол и международно сътрудничество“ с директор член на политическия кабинет, като съвместната ни работа с колегите от МРРБ е показала, че това е неработещ вариант, поради смяната на директора на дирекцията при всяка политическа промяна на правителствата, както и неназначаването на директор по време на поредицата от служебни правителства. Съществената разлика между МЕ и МРРБ е, че МРРБ нито отговаря за формат на Съвета на ЕС и подготвителни органи към него, нито ръководи работна група по ПМС № 85. Докато МЕ изготвя позиции за поне четири Съвета годишно, кореспонденцията в РГ 14 „Енергетика“ по МПС 85 е ежедневна, предложенията на Европейската комисия за ново законодателство (регламенти и директиви) в сектор „Енергетика“ са сред най-многобройните в сравнение с останалите сектори.
Горното мнение се споделя от директора на дирекция „Координация по въпросите на ЕС“ в Администрацията на МС, както и от ресорния зам.-министър г-жа Ива Петрова, с която също не са се консултирали при изготвянето на проект на нов УП на МЕ.      
Бих желала също така да отбележа, че дългогодишни служители от дирекция ЕПМС имат обструкции по отношение на предложението и заявяват, че няма да работят в новата структура на МЕ.
	Не се приема
	През последните години при изпълнение на дейностите, свързани с международното сътрудничество, се установи необходимост от координация между отделите, отговарящи за международното сътрудничество и протоколните дейности (структурирани понастоящем като отдели в две различни дирекции), както и по-тясна връзка между функциите на тези два отдела в сравнение с връзката между функциите на двата отдела в съществуващата съгласно действащия устройствен правилник дирекция „Енергийни проекти и международно сътрудничество“.
Функциите на министъра на енергетиката, свързани с международното енергийно сътрудничество, са част от провеждана от министъра секторна политика на правителството. В тази връзка принадлежността на директора на дирекцията към политическия кабинет не се очаква да има негативен ефект върху експертната работа на дирекцията. 

	6.
	Бележки, постъпили в МЕ с писмо от Български енергиен и минен форум 
рег. № Е-92-00-455/ 07.05.2025 г.
	Съгласно действащото законодателство на Република България, министърът на енергетиката има редица преки правомощия и отговорности в областта на ядрената енергетика, произтичащи от Закона за енергетика. Закона за безопасно използване на ядрената енергия (ЗБИЯЕ). съответните подзаконови нормативни актове, както и от национални стратегически документи, включително Стратегията за управление на отработено ядрено гориво и радиоактивни отпадъци. В допълнение, в Програмата за управление на Република България за периода 2025-2029 г., в частта „Енергетика“, като приоритет е посочено развитието на българската енергетика чрез изграждане на нови ядрени мощности.
С оглед на:
· стратегическото значение на ядрената енергия за гарантиране на енергийната сигурност и независимост;
· амбициозните и дългосрочни планове за разширяване на националната ядрена програма;
· ангажиментите на страната ни за отговорно и безопасно управление на отработено ядрено гориво и радиоактивни отпадъци;
· необходимостта от координиране на процеса по извеждане от експлоатация на ядрени съоръжения;
· нарастващите отговорности и ангажименти към международни партньори - Европейската комисия. Евратом, Международната агенция за атомна енергия (МААЕ), Агенцията за ядрена енергия към ОИСР);
· както и необходимостта от институционално устойчив, експертно обезпечен и стратегически ориентиран механизъм за управление на всички аспекти на ядрената политика;
· както и координиране на усилията за решаването на дългосрочната програма за кадрово обезпечаване на ядрената енергетика:
· както и координация на дейностите по ядрена енергетика със страните партньори Франция и САЩ и свързаните с това регулаторни и научни институции, осигуряващи изпълнение на подписаните двустранни междуправителствени споразумения.
предлагаме да бъде създадена специализирана дирекция „Ядрена енергетика“ в структурата на Министерството на енергетиката.
Подобна институционална структура е утвърдена практика в редица европейски държави с активна ядрена политика В тях дирекции или специализирани агенции по ядрена енергетика функционират като ключов инструмент за стратегическо управление, устойчиво развитие и ефективно международно сътрудничество в сектора. Тези структури са доказали своята ефикасност в реализирането на националните ядрени програми, както и в осигуряването на високи стандарти за безопасност, прозрачност и дългосрочно планиране в сектора.
Създаването на такава дирекция в Министерството на енергетиката ще представлява важна стъпка към институционализиране на ядрената политика на България. Тя следва да осигури необходимия административен и експертен капацитет за ефективно подпомагане на министъра на енергетиката при изпълнението на неговите правомощия и реализация на дейностите, възложени на министерството в областта на ядрената енергетика.
Убедени сме, че с оглед на настоящите и бъдещите отговорности, предизвикателства и възможности пред българската ядрена програма, създаването на дирекция „Ядрена енергетика“ е наложително, навременно и стратегически оправдано решение, с дългосрочна добавена стойност за държавната енергийна политика и международния авторитет на страната.
	Не се приема
	Становището относно обособяването на функциите, свързани с ядрената енергетика, в отделна дирекция може да бъде подкрепено по принцип. 
При структурирането на дирекциите в МЕ следва да се отчита общата численост на министерството и на специализираната администрация в него. При прилагане на изискванията на чл. 7, ал. 1 от Наредбата за прилагане на Класификатора на длъжностите в администрацията, приета с Постановление № 129 на Министерския съвет от 2012 г. (обн., ДВ, бр. от 2012 г.), в МЕ не е възможно обособяването на отделни дирекции, които да подпомагат министъра при изпълнение на всяка от функциите му.


	
	
	Второто наше предложение е за създаване на Консултативен експертен съвет но енергийна сигурност към Министерство на енергетиката в отговор на настъпилите неочаквани аварийни събития в електроенергийната система на Испания и причинил загуби от над 3 млрд.евро. Целта на този съвет е провеждане на професионални обсъждания и предприемане на своевременни действия по осигуряване на сигурността на електроенергийната система на България и региона. За участие в него трябва да бъдат включени широк кръг специалисти в редица области: техническото обезпечаване на сигурността и устойчивостта на EEC, включително специалисти по математическо модулиране на откази и системни аварии, приложение на съвременни технически средства за управление и дигитализация на електропреносната и електроразпределителните мрежи, тяхното взаимодействие с масово създаваните местни енергийни общности, новите технологии за производство на енергия от модулни ядрени реактори, геотермални централи и централи на биомаса и техния принос за балансиране на товарите в EEC. Това трябва да бъде първата стъпка в предстоящите действия по анализиране и предприемане на мерки за „неповтаряне“ на събитията в испанската енергийна система на 16 април 2025 г. в българската енергийна система.
	Не се приема
	Предлаганият експертен съвет не може да бъде включен в структурата на министерството, което се урежда в устройствения му правилник. 
Съгласно чл. 4, ал. 1 от ЗАдм. администрацията е организирана в дирекции. В чл. 45, ал. 1 и 2 от същия закон е предвидена възможност при осъществяване на своята дейност министърът да създава съвети като експертни консултативни звена за решаване на проблеми от специалната му компетентност, като съветите могат да включват експерти, както и представители на неправителствени организации, имащи отношение към дейността на съответното министерство.
Предвид посочената нормативна уредба предлаганият консултативен съвет може да бъде създаден от министъра на енергетиката, но не може да бъде административна структура, уредена в устройствения правилник на министерството.

	7.
	Бележки, постъпили на 08.05.2025 г. по електронна поща от М. Н.
Рег. № Е-93-00-598 от 08.05.2025 г.
	Чл. 24 
Наименованието на дирекцията „Изпълнение на европейски проекти" не е точно, поради следните причини:
· Изпълнението на проект се извършва от организатор/бенефициент, а ролята на МЕ, в частност дирекцията, е да управлява;
· Енергийните проекти не са само европейски.
Предложение за наименование на дирекцията: Управление на енергийни проекти.
	Приема се частично
	Отразено в частта „енергийни проекти“. В наименованието на дирекцията по общ начин се насочва към функциите й, свързани с това да осигурява и гарантира успешното изпълнение на енергийни проекти, които се финансират от европейски и международни източници, за целта на което министерството може както да управлява, така и да изпълнява или наблюдава проекти.

	
	
	Чл. 24, т. 1
Енергийните проекти не се ограничават само до мерките за декарбонизация. Следва да бъдат направени допълнения във връзка с целите и мерките за изпълнение на проектите в енергийния сектор - гарантирането на сигурността на енергийните доставки; улесняване на трансграничното сътрудничество в областта на енергетиката, включително енергията от възобновяеми източници; насърчаването на енергийната ефективност.
	Приема се
	Функциите са прецизирани.

	
	
	Чл. 24, т. 4 и 5 
Във връзка с функциите по т.4 и т. 5 относно инвестициите по Националния план за възстановяване и устойчивост – не е посочено по кой компонент са инвестициите (Компонент 4. Нисковъглеродна икономика), за които дирекцията ще има отговорност; така изложеният текст води до грешна представа, че са визирани всички инвестиции по различните компоненти от НПВУ.
В т. 5 не е посочена заповедта за Структурата за наблюдение (СН) на инв. C4.I4.
	Приема се частично
	Функциите по т. 4 са прецизирани, а по т. 5 – заличени.

	
	
	Чл. 24, т. 8
Вместо „дейности по финансиране на мерки“ тази част от текста да е „дейности по финансиране на енергийни проекти, включително касаещи мерки“
	Приема се по принцип
	Текстът е прецизиран.

	
	
	Чл. 24, т. 7
Има повторения в номерацията на точките, следва да се коригират.
	Приема се
	

	
	
	Чл. 24, т. 8
Текстът на т. 8. е непълен и неточен, което води до неяснота на функцията.
Предлагам текстът: 
„оказва институционална подкрепа за реализиране на проектите от общ интерес“
да бъде изменен по следния начин:
„съдейства на министъра на енергетиката в качеството му на Национален компетентен орган, който отговаря за улесняването и координирането на процеса на издаване на разрешения за приоритетните проекти от общ интерес и проекти от взаимен интерес по смисъла на чл. 8, параграф 1 от Регламент (ЕС) 2022/869 на Европейския парламент и на Съвета от 30 май 2022 г. относно указания за трансевропейската енергийна инфраструктура, съгласно действащия Наръчник за процедурите в процеса на издаване на разрешения за проекти от общ интерес и проекти от взаимен интерес от списъка на ЕС в Република България;“.
По този начин функцията на дирекцията пряко ще комуникира с Раздел II. Правомощия на министъра, чл. 5, ал. 1, т. 28.
	Приема се по принцип
	Текстът е прецизиран

	
	
	Чл. 24, т. 11
Вместо „мерки за декарбонизация“ тази част от текста да е „проекти“.
	Приема се по принцип
	Текстът е прецизиран

	8.
	Бележки, постъпили на 08.05.2025 г. по електронна поща от Българска асоциация геотермална енергия 
Рег. № Е-92-00-463/ 09.05.2025 г.
	На база на чл. 5 (т. 13, 15, 16, 17, 18, 19, 21 и 22) и чл. 25 от Проект на Устройствен правилник, от БАГЕ предлагаме структурирането, организирането и въвеждането на „Национален фонд за проучвания" (НФП).
1. ВИЗИЯ И ОБОСНОВКА:
БАГЕ предлага създаването на целеви Национален фонд за проучвания (НФП), с административна отговорност по структурирането му в капацитета на Министерството на енергетиката и по-конкретно това да бъде заложено към чл. 25 и отговорностите на дирекция Природни ресурси, концесии и контрол", като част от системното усилие за преоценка и устойчиво управление на подземните богатства на България.
[bookmark: bookmark8]НФП ще служи като стратегически инструмент за:
· системни дълбочинни проучвания под 2000 метра;
· повишаване на националната ресурсна и енергийна сигурност;
· стимулиране на иновациите в ресурсно добивния и енергийния сектор;
· постигане на целите промишленият план по Зеленият пакт, REPowerEU, управление на въглеродните емисии в промишлеността, Пакта за чиста промишленост и националната декрабонизационна рамка.
2. [bookmark: bookmark10]ОСНОВНИ ЦЕЛИ И ДЕЙНОСТИ НА НФП:
1. Геоложки и хидрогеоложки проучвания на геотермалния потенциал на България - включително химически състав и използваемост на флуидите;
2. Проучване на запасите от литиеви и редкоземни елементи;
3. Идентифициране на нови находища на сушата на природен газ в близост до съществуваща инфраструктура;
4. Изграждане на пълен геоложки профил на дълбочинния подземен потенциал на страната;
5. Създаване на готови за инвестиции проспекти на територии за възлагане на търсене и проучване;
6. Въвеждане на R-Factor механизъм - съфинансиране между държавата и частния сектор, пропорционално на стойността на откритото находище;
7. Осигуряване на частично рисково покритие за неуспешни сондажи.
3. [bookmark: bookmark12]ФИНАНСИРАНЕ И ВРЕМЕВИ ХОРИЗОНТ:
· Продължителност: 3-10 години;
· Бюджетна рамка: 300-500 млн. лв.;
· Източници на финансиране: национален бюджет, европейски средства, частни партньори и международни финансови институции.
4. КОНКРЕТНИ ПРЕДЛОЖЕНИЯ НА НОРМАТИВНИ ТЕКСТОВЕ КЪМ ПРОЕКТА НА УСТРОЙСТВЕН ПРАВИЛНИК:
[bookmark: bookmark14]A). Към Глава Втора, Раздел II, чл. 5, (добавя се нова точка 23):
"Министърът разработва, координира и управлява стратегически инструменти и финансови механизми, включително създаването на Национален фонд за проучвания (НФП), за преоценка и устойчиво използване на подземните богатства - в частност: геотермална енергия, литиеви находища, редкоземни елементи, природен газ и други критични суровини."
[bookmark: bookmark16]B). Към Глава Трета, Раздел III, чл. 25 (добавя се нова точка 35):
"Дирекция „Природни ресурси, концесии и контрол" координира и изпълнява дейности, свързани с реализацията на Националния фонд за проучвания (НФП), включително чрез участие в разработване на технически задания, управление на обществени поръчки, поддържане на база данни за проучени обекти и подготовка на геоложки проспекти."
C). (Алтернативно предложение) - Създаване на изцяло нова глава четвърта в Проекта за устройствен правилник:
В случай че Министерството предпочете по-самостоятелна регламентация, предлагаме обособяването на нова Глава четвърта: „Национален фонд за проучвания", с ясно регламентирани функции, управление, партньорства и обвързаност с чл. 5 и чл. 25.
[bookmark: bookmark18]Глава четвърта: Национален фонд за проучвания (НФП)
Чл. 37. (1) Създава се Национален фонд за проучвания (НФП) като целеви инструмент в структурата на Министерството на енергетиката с функция по финансиране, координация и изпълнение на програми за:
1. Геоложки и хидрогеоложки проучвания;
2. Преоценка на запаси и ресурси от подземни богатства;
3. Подготовка на зони за възлагане на търсене, проучване и добив;
4. Анализ на дълбочинния потенциал за геотермална енергия и критични суровини.
(2) НФП се управлява от министъра на енергетиката чрез дирекция „Природни ресурси, концесии и контрол".
(3) НФП прилага финансови механизми за споделяне на риска с частни партньори, включително R-Factor модел.
(4) Средствата по фонда могат да включват:
· трансфери от държавния бюджет;
· [bookmark: _GoBack]средства от международни програми и донори;
· участие на индустриални партньори;
· възвръщаеми инвестиции при успешни находища.
(5) Министерството ежегодно публикува отчет за дейността и постигнатите резултати от НФП.
[bookmark: bookmark20]5. ЗАКЛЮЧЕНИЕ
България се нуждае от стратегическа рамка, която да осигури достъп до нови енергийни и суровинни ресурси чрез системни проучвания. Предложеният от БАГЕ Национален фонд за проучвания е инструмент с потенциал да превърне България в лидер в Югоизточна Европа по иновативен, устойчив и сигурен достъп до подземни богатства.
	Не се приема
	Законът за подземните богатства (ЗПБ) в чл. 7 регламентира функциите на министъра на енергетиката като единен орган по управление на подземните богатства, които в обобщение включват управление на геоложката информация и документация, предоставяне на права за подземни богатства (търсене, проучване и добив) и осъществяване на контрол по опазване на земните недра, както и по изпълнение на договорните задължения, произтичащи от концесионните договори и договорите за търсене и проучване на подземни богатства. 
При осъществяване на функциите си на единен орган по управление на подземните богатства, произтичащи от ЗПБ, министърът на енергетиката се подпомага от дирекция „Природни ресурси, концесии и контрол“ (ПРКК).
С направеното предложение в компетентността на министъра на енергетиката се вменяват допълнителни функции (напр. „министърът разработва, координира и управлява стратегически инструменти и финансови механизми, включително създаването на НФП“), каквито липсват в настоящия текст на ЗПБ. 
Нормативно регламентираните правомощия на министъра на енергетиката по управление на подземните богатства, предвидени със ЗПБ, респ. функционалната компетентност на дирекция ПРКК не включват управление на финансови средства, предоставяни по различни международни програми и/или проекти, каквото предвижда предложението. 
Наред с посоченото, доколкото е  предложено създаването на НФП като стратегически инструмент, следва да се отбележи, че и Националната стратегия за развитие на минната индустрия, приета през 2015 г. от Министерския съвет, не предвижда подобна структура.
Част от предложенията предвиждат като основна цел на НФП проучване на запаси от литиеви и редкоземни елементи. Групите подземни богатства са регламентирани със ЗПБ, като посочените в предложението не са обособени като самостоятелна група, но дори и да бяха, то приемането на предложение за приоритетното им проучване би нарушило установените с чл. 24б от ЗПБ принципи за прозрачност, публичност и конкуренция при провеждане на производствата по предоставяне на права за подземни богатства (търсене, проучване и добив).


	9.
	Бележки, постъпили на 08.05.2025 г. по електронна поща от К. С.
Рег. № Е-94-00-691/ 09.05.2025 г.
	Прави впечатление предложената нова самостоятелна дирекция с функции, свързани с управлението и изпълнението на финансирани от различни източници програми и проекти в областта на енергетиката. В името на същата се посочва, че ще е ангажирана само с изпълнението на европейски проекти. Това означава ли, че проектите, които излизат от този „европейски“ обхват ще бъдат изпълнявани от друга структура и тя в рамките на министерството ли ще е?
	Приема се
	Наименованието на дирекцията е променено

	
	
	По отношение на отговорностите на министерството по Националния план за възстановяване и устойчивост в част „Нисковъглеродна икономика“ се посочва, че ще бъдат основен акцент в новосъздадената дирекция, като от същата ще се изпълняват вече одобрените инвестиции, по които МЕ е определена за СНД, както и новите предложени инвестиции по главата RePowerEU, с която ще бъде допълнено НПВУ. В същото време в чл. 24 от Устройствения правилник е записан общ текст - точка 4 „отговаря за цялостната координация на изпълнението на инвестициите по Националния план за възстановяване и устойчивост“. Предлагам да се прецизира текста.
	Приема се
	Текстът е прецизиран

	
	
	В точка 5 към чл. 24 е записано, че новосъздадената дирекция ще изпълнява конкретни дейности по инвестициите по Националния план за възстановяване и устойчивост, съобразно действащата заповед за Структура за наблюдение и докладване. Такава заповед предстои ли да се издаде и публикува от МЕ и кога, предвид напредналия етап на изпълнение на всички инвестиции?
След сформирането на новата дирекция ли ще започне търсенето и назначаването на експерти и в какъв срок се очаква да бъдат обявени свободните позиции?
Забелязва се, че директор от една от специализираните дирекции се предвижда да е част от политическия кабинет, това не предполага ли експертността да бъде подтисната от политическото управление?
	Не се приемат
	В текста се съдържат констатация и въпроси, като липсват предложения.

